
# \_\_\_\_\_\_\_\_\_\_\_\_\_ MARTAT ry:n MALLISÄÄNNÖT

## Nimi, kotipaikka ja toiminta-alue

1. §

Yhdistyksen nimi on \_\_\_\_\_\_\_\_\_\_\_\_\_\_\_\_\_\_ Martat ry, josta käytetään näissä säännöissä nimitystä piiri.

Piirin kotipaikka on \_\_\_\_\_\_\_\_\_\_\_\_\_\_\_\_\_ , ja se kuuluu jä­senenä Marttaliitto ry:hyn.

**Tarkoitus ja toiminnan laatu**

2. §

Martat on kansalaisjärjestö, joka edistää kotien ja perheiden hyvinvointia sekä kotitalouden arvostusta.

3. §

Piiri toimii marttayhdistysten alueellisena yhteistyöjärjestönä, tukee alueensa marttayhdistysten toimintaa, suunnittelee ja antaa neuvontaa, järjestää kou­lutus­ta sekä muuta vastaavanlaista toimintaa. Piiri voi osallistua alansa kansainväliseen yhteistyöhön.

Piirillä on oikeus omistaa toi­min­taansa varten tarpeellisia kiin­teistöjä. Toimintansa rahoit­tamiseksi sillä on oikeus harjoittaa hotelli- ja ravintolatoimintaa, muonitustoimintaa sekä julkaisutoimintaa, myydä toimi­alaansa liittyvää neuvonta- ja järjes­tö­materiaalia, ottaa vastaan lahjoi­tuksia ja testa­mentteja, järjes­tää arpa­jai­sia, myyjäisiä sekä varainke­räyksiä. Tarvittaessa piiri hankkii toi­min­taansa varten asian­mukaisen luvan.

Piirin toiminnan tarkoituksena ei ole voiton tai muun välittö­män talou­dellisen ansion hankki­minen siihen osalli­sille, eikä sen toi­minta saa muuten­kaan olla pää­asial­lisesti taloudellista laa­tua.

4. §

Piiri on poliittisista puolueista riippumaton.

**Jäsenet**

5. §

Piirin jäseninä ovat rekisteröidyt marttayhdistykset, joiden säännöt ovat Marttaliiton hyväksymien mallisääntöjen mukaiset ja jotka piirin hallitus hyväksyy jäseniksi.

Piirillä voi olla kannattajajäseninä henkilöitä tai oikeuskelpoisia yhteisöjä, joiden jäsenmaksun suuruuden päättää liiton kokous. Kannattajajäsenellä ei ole äänioikeutta.

Piirillä voi olla kunniapuheenjohtaja ja kunniajä­seniä, jotka ovat ansioituneita marttatoiminnassa. Heidän kut­sumi­sestaan päättää piirin ko­kous hallituksen esityksestä. Piiri vastaa kunniapuheenjohtajansa ja kunniajäseniensä jäsenmaksusta.

Yhdistyksellä on oikeus erota piiristä ilmoittamalla siitä kirjallisesti piirin hallitukselle tai sen puheenjohtajalle tai ilmoittamalla siitä piirin kokouksessa pöytäkirjaan merkittäväksi. Jäsenyys jatkuu sen kalenterivuoden loppuun asti, jolloin erosta on ilmoitettu.

Piirin kokous voi erottaa yhdistyksen, joka ei toimi järjestön tavoitteiden mukaisesti tai joka laiminlyö sääntöjen määräämät velvollisuudet.

Jos yhdistys eroaa tai erotetaan piiristä, ei sillä enää ole oikeutta käyttää Martat tai Marttayhdistys -nimeä.

6. §

Jokainen piirin marttayhdistyksen henkilöjäsen maksaa liitolle jäsenmaksun, jonka suu­ruus määrä­tään liiton varsinaisessa ­ko­kouk­ses­sa seuraavaksi kalenterivuodeksi, kuten myös jäsenmaksupalautus piireille ja marttayhdistyksille.

7. §

Marttayhdistykset toimittavat piirille suunnittelua ja raportointia varten piirin hallituksen määräämiä toiminnan ja talouden suunnittelun, ohjauksen ja raportoinnin edellyttämiä tietoja ja toimintatilastoja piirin hallituk­sen määräämänä aikana.

**Piirin hallinto**

8. §

Piirin päätäntävaltaa käyttää piirin kokous, ja sen toimeen­panevana elimenä on piirin hallitus.

**Piirin kokoukset**

9. §

Piirin varsinaiset kokoukset ovat kevätkokous maalis-huhtikuus­sa ja syyskokous loka-marraskuussa.

Piirin ylimää­räinen kokous pide­tään, mikäli hallitus katsoo sen tar­peel­liseksi tai jos vähin­tään 1/10 piirin äänioikeutetuista jäsenistä vaatii sitä erityisesti il­moitettua asiaa varten.

Hallitus lähettää kirjallisen kutsun piirin kokoukseen piirin jäsenille vähintään yhtä kuukautta ennen kokous­ta. Jos jäsen haluaa asian käsiteltäväksi piirin varsi­naisessa kokouk­sessa, sen on tehtävä siitä kirjalli­nen esitys piiri­n hallitukselle kevätkokouksessa käsiteltävästä asiasta viimeistään 1.1. ja syyskokouksessa käsiteltä­västä asiasta viimeistään 1.7.

10. §

Kunkin marttayhdistyksen hallitus nimeää yhden edustajan piirin kokouksiin kutakin jäsenlukunsa alkavaa 100 (50)-lukua koh­den sekä vastaavan määrän varaedustajia.

Piirin hallituksen jäsenillä, piirin toimihenkilöillä, kunniapuheenjohtajal­la ja kun­niajäsenillä on kokouksissa läsnäolo- ja puheoikeus. Lisäksi läsnäolo-oikeus on niillä, joille kokous sen yksimielisesti myöntää.

Pii­rin kokouksessa on kullakin läsnä olevalla virallisella kokousedusta­jalla yksi ääni.

Jos säännöissä ei ole toisin määrätty, piirin kokouksen päätökseksi tulee se mielipide, jota on kannattanut yli puolet annetuista äänistä. Äänten mennessä tasan ratkaisee kokouksen puheenjohtajan ääni, vaaleissa kuitenkin arpa.

11. §

Piirin varsinaisessa ja ylimääräisessä kokouksessa vali­taan kokoukselle puheenjohtaja, pöytäkirjan tarkas­tajat ja ääntenlaskijat äänivaltaisten edustajien joukosta. Sihteereiksi ja muiksi tarvittaviksi kokousvirkailijoiksi voidaan valita myös muita kuin äänivaltaisia edustajia. Kokouksessa todetaan kokouksen laillisuus ja päätösvaltaisuus.

**Kevätkokouksessa** maalis-huhti­kuus­sa käsitellään seuraavat asiat:

Esitetään toimintakertomus edelliseltä vuodelta ja päätetään siitä.

Esitetään edellisen kalenterivuo­den tilit ja tilintarkastajien niistä antama lausunto. Päätetään tilinpäätöksen vahvistamises­ta sekä vastuuva­pauden myöntämisestä tilivel­vol­lisille.

Käsitellään jäsenten ja hallituksen esittämät asiat.

**Syyskokoukses­sa** loka-marras­kuussa käsitel­lään seuraavat asiat:

Vahvistetaan piirin seuraavan vuoden toimintasuunnitel­ma.

Määrätään hallituksen puheenjoh­tajan ja jäsenten kokouspalk­kiot sekä matkakustannusten korvaukset.

Käsitellään hallituksen esitys seuraavan kalenterivuoden talousarvioksi ja päätetään siitä.

Joka toinen vuosi valitaan hallituksen puheenjohtaja seuraa­vaksi kahdek­si kalenterivuodeksi sääntöjen 12. §:ssä määrä­tyllä tavalla.

Päätetään hallituksen jäsenten lukumäärä.

Valitaan jäsenet piirin hallitukseen erovuo­roisten tilalle sääntöjen 12. §:ssä määrätyllä tavalla.

Tehdään ehdotuksia marttajärjestön ja Marttaliiton toimintaan esi­tettävistä asioista.

Valitaan yksi tai kaksi tilintarkastajaa ja varatilintarkastajaa. Mikäli valitaan yksi tilintarkastaja ja yksi varatilintarkastaja, voidaan lisäksi valita toiminnantarkastaja ja varatoiminnantarkastaja.

Käsitellään jäsenten ja hallituksen esittä­mät asiat.

**Ylimääräisessä kokouksessa** käsitellään ne asiat, jotka ko­kouskutsus­sa on mainittu sekä ne hallituksen esittämät asiat, jotka kokous päättää ottaa käsiteltäväksi ottaen kuitenkin huomioon yhdistyslain ja näiden sääntöjen määräykset

**Piirin hallitus**

12. §

Hallitukseen kuuluu puheenjoh­taja ja kuusi, kahdeksan tai kymmenen muuta jäsen­tä. Hallitukseen voidaan valita vain piiriin kuuluvien marttayhdistysten varsinaisia jäseniä. Hallitus valit­see keskuudestaan varapuheenjohtajan kalenterivuodeksi kerrallaan.

Hallituksen puheenjohtaja valitaan kahdeksi kalenterivuodeksi ker­rallaan ja hänet voidaan valita tehtäväänsä enintään neljäksi peräkkäi­seksi toimikaudeksi.

Hallituksen jäsenet valitaan tehtäväänsä kahdeksi kalenteri­vuo­deksi kerrallaan siten, että puolet jäsenistä on vuosittain ero­vuorossa. Tämä määrä­tään ensimmäisellä kerralla arvalla.

Halli­tuksen jäsen voidaan valita tehtäväänsä enintään neljäksi peräkkäiseksi toimikaudeksi. Tämän lisäksi henkilö voi toimia puheenjohtajana yhtäjaksoisesti enintään neljä toimikautta.

Hallitus kokoontuu puheenjohtajan tai hänen estyneenä ollessaan varapuheenjohtajan kutsusta, kun hän katsoo siihen olevan aihetta tai kun vähintään puolet hallituksen jäsenistä sitä vaatii.

Hallituksen kokous on päätösval­tainen, kun siitä on ilmoitettu kai­kille jäsenille ja läsnä on hallituksen puheenjohtaja tai varapu­heenjoh­taja ja vähintään puolet hallituksen muista jäsenistä.

Hallitus nimeää jäsenistään piirin edustajat ja heille varaedustajat Marttaliiton kokouksiin liiton säännöissä määrätyllä tavalla. Mikäli edustajia ja varaedustajia voidaan nimetä enemmän kuin hallituksessa on jäseniä, edustajiksi ja varaedustajiksi voidaan nimetä myös muita piiriin kuuluvien marttayhdistysten varsinaisia jäseniä.

Hallitus ottaa ja erottaa toimihenkilöt ja määrää heidän palvelussuhteensa ehdot.

Hallitus voi nimetä määräajaksi tai erityistä tehtävää varten toimi­kuntia tai työryhmiä, jotka toimivat hallituksen hyväksymän ohjesäännön mukaisesti.

**Nimenkirjoittajat**

13. §

Piirin nimen kirjoittaa hallituksen puheenjohtaja, varapu­heen­johtaja, piirin toiminnanjohtaja tai joku muu halli­tuksen mää­räämä piirin toimihenkilö aina kaksi yhdessä.

**Tilinpäätös ja tilintarkastus**

14. §

Piirin tili- ja toimintavuosi on kalenterivuosi.

**Sääntöjen muutokset ja piirin purkaminen**

15. §

Näiden sääntöjen muuttamisesta päättää piirin kokous. Sääntöjen muuttamiseen vaaditaan vähintään 2/3 annetuista äänistä.

Piirin purkamiseen tarvitaan päätös kahdessa vähintään kuukau­den väliajoin pidetyssä peräkkäi­sessä piirin kokoukses­sa, joissa purka­mis­päätös on saanut vähin­tään 3/4 annetuista äänistä.

Jos piiri puretaan, sen jäljelle jääneet varat on käytettävä viimeisen piirin kokouksen määräämällä tavalla martta­järjestön kotitalousneuvontaan.